**ŠALČININKŲ JANO SNIADECKIO GIMNAZIJA**

(švietimo įstaigos pavadinimas)

**IRENA VOLSKA**

(švietimo įstaigos vadovo vardas ir pavardė)

**METŲ VEIKLOS ATASKAITA**

2025-01-20 Nr. \_\_\_\_\_\_\_\_

(data)

Šalčininkai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Šalčininkų Jano Sniadeckio gimnazijos 2023–2025 metų strateginio plano ir 2024 metų veiklos plano strateginiai tikslai: 1) įgyvendinant ugdymo turinio atnaujinimą, sukurti sąlygas kiekvieno mokinio asmeninei ūgčiai; 2) taikant ugdymo, mokslo ir praktikos sintezę kurti įtraukųjį ugdymą(si); 3) saugios, jaukios, dialogo ir susitarimų kultūra grįstos ugdymo(si) aplinkos kūrimas.  Siekiant pirmojo tikslo – įgyvendinant ugdymo turinio atnaujinimą, sukurti sąlygas kiekvieno mokinio asmeninei ūgčiai – buvo vykdomi du veiklos plano uždaviniai: ugdyti asmens brandą rodančias kompetencijas ir diegti atnaujintas bendrąsias ugdymo programas.  Įgyvendinus įvairias veiklos plano uždavinių priemones ženkliai pagerėjo mokinių mokymosi, pasiekimų patikrinimų ir brandos egzaminų rezultatai bei mokinių lankomumas. 2024 m. vidutinis visų valstybinių brandos egzaminų įvertinimų mokyklos vidurkis - 54,8 (savivaldybės – 47,2; šalies – 48,1), vidutinis abituriento laikytų valstybinių brandos egzaminų mokyklos skaičius - 3,8 (savivaldybės – 3,2; šalies – 3,2). Stabiliai geri mokyklos įvertinimų vidurkiai mokinių, laikiusių biologijos VBE 59,4 (savivaldybės m. – 43,1; šalies – 43,6), chemijos VBE 90,0 (savivaldybės m. – 69,3; šalies – 53,0), informacinių technologijų VBE 39,8 (savivaldybės m. – 32,5; šalies – 37,9), matematikos VBE 38,9 (savivaldybės m. – 29,6; šalies – 36,7) rezultatai.  1-4 kl. mokinių pažangumo rodikliai rodo teigiamus pokyčius: aukštesnio lygio pasiekimai padidėjo, o slenkstinis lygis sumažėjo. Lankomumo rodikliai 1- 4 kl. per 2023-2024 m. m. laikotarpį gerėjo: praleistų pamokų skaičius sumažėjo, tačiau ligos ir kitos priežastys išlieka pagrindinėmis pamokų praleidimo priežastimis. Nors praleidimų dėl ligos dalis išlieka didelė, mažėjantis bendras praleistų pamokų skaičius rodo teigiamus pokyčius. 2023-2024 m. m. 5 - GIV klasių pažangumo rodikliai stabilūs. Palyginus 2022-2023 ir 2023-2024 m. m. GI-GII klasėse nuo 9,5% iki 14.1 % padidėjo mokinių, besimokančių aukštesniuoju lygiu, skaičius, GIII-GIV klasių -nuo 6,6% iki 8,1 %. Mokymosi kokybė pagerėjo 5b, 6a, 8a, GIIb, GIIa klasėse.  1-4 klasių mokinių, besimokančių lietuvių kalbos patenkinamu lygiu, daugelyje klasių pasiekimų rodikliai išliko stabilūs arba pagerėjo. Mokinių, besimokančių matematikos patenkinamu lygiu, - 4 klasėse pasiekimų rodikliai išliko stabilūs, 3 klasėse stebimas patenkinamu lygmeniu besimokančių mokinių skaičiaus augimas, kas signalizuoja apie galimą poreikį intensyvinti individualizuotą darbą su mokiniais.  2022-2023 m. m. 5-8 klasių lietuvių kalbos ir literatūros patenkinamu lygiu mokėsi 20,51%  mokinių, 2023-2024 m. m -18,4 % , mokinių, besimokančių lietuvių kalbos ir literatūros, skaičius  patenkinamu lygiu sumažėjo 2,1 %. 2022-2023 m. m. 5-8 klasių matematikos patenkinamu lygmeniu mokėsi 31,2% mokinių, 2023-2024 m. m. - 32,7 % mokinių, mokinių, besimokančių matematikos patenkinamu lygiu, skaičius padidėjo 1,5 %. 2022-2023 m. m. GI-GIV klasių lietuvių kalbos ir literatūros patenkinamu lygiu mokėsi 34,69%, 2023-2024 m. m. - 32,83 %, mokinių skaičius, besimokančių lietuvių kalbos ir literatūros patenkinamu lygiu, sumažėjo 1,89 %. 2022-2023 m. m. GI-GIV klasių matematikos patenkinamu lygmeniu mokėsi 50,6 %, o 2023-2024 m. m. - 44,53 % , mokinių skaičius, besimokančių matematikos patenkinamu lygiu, sumažėjo 8,3 %.  Elektroninės mokinių pažangos stebėjimo platformos „Mokinių pažanga“ naudojimas leidžia informatyviau ir daug paprasčiau gimnazijos vadovams, mokytojams, mokiniams ir jų tėvams mokinių mokymosi pažangą stebėti ir reaguoti į reikalingos švietimo pagalbos poreikius realiuoju laiku užtikrinant nuolatinio grįžtamojo ryšio palaikymo galimybes.  80 proc. tėvų dalyvavo trišaliuose pokalbiuose ,,Mokiniai - tėvai (globėjai) - klasės vadovai”, kurių metu teiktas grįžtamasis ryšys mokinio tėvams, siekiant įtraukti mokinių tėvus į individualios pažangos stebėjimo procesą. Gimnazijoje buvo sudaryta galimybė mokinių tėvams konsultuotis su mokytojais dalykininkais.Vyko 6 tėvų konsultavimo vakarai, kuriuose dalyvavo 90 tėvų.  Individualūs mokinio pasiekimai ir pastangos gimnazijoje matomi ir pripažįstami -pakoreguotas Mokinių skatinimo tvarkos aprašas. Skatinant mokinius už jų pasiekimus, aktyvumą, ugdomas noras tobulėti ir siekti geresnių rezultatų - mokslo metų pabaigoje įteikti pagyrimo raštai už puikų mokymąsi 17-ai, labai gerą - 57-iems, gerą - 120-iai 5-GIV kl. mokinių. Apdovanoti 108 pradinukai. Tarp 5 – GII klasių 3 geriausiai besimokančios klasės ir 3 geriausiai gimnaziją lankančios klasės gavo ,,saldžiosios akimirkos“ apdovanojimus. Gimnazija skatina mokinių lankomumą ir uniformos dėvėjimą, 93 mokiniams buvo įteikti bilietai į kiną.  Įgyvendinant projektinio mokymosi modelį, mokiniai rengia ilgalaikius projektus. Mokiniai pasirenka ir realizuoja geriausiai jų gebėjimus, poreikius, interesus atitinkančią idėją, tobulina planavimo, bendradarbiavimo, mokėjimo mokytis, viešojo kalbėjimo, kūrybiškumo ir kitas svarbias jauniems žmonėms kompetencijas. 2023–2024 mokslo metais 32 % (148) mokinių parengė 35 ilgalaikius projektus, kuriuos koordinavo 30 mokytojų. Tuo tarpu 2022–2023 mokslo metais 25 % (115) mokinių parengė 34 ilgalaikius projektus, kuriuos koordinavo 21 mokytojas. Ilgalaikius projektus su savo auklėtiniais rengia ir pristato 12 pradinio ugdymo mokytojos. Ilgalaikiai projektai buvo pristatyti gimnazijos bendruomenei birželio mėnesį. Mokiniai turėjo galimybę rengti trumpalaikius projektus, kuriuos pristatė pamokų metu.  **Priešmokyklinio ugdymo grupių vaikai dalyvauja projekte „Tarptautinė visuotinė dvikalbystės programa „Dvikalbiai vaikai“ / „Dvikalbė ateitis“, pagal kurį pradeda mokytis anglų kalbos jau nuo 5-6 metų.**  Gimnazijos mokytojai dalyvavo mokymuose: „Mokinių pažangos ir pasiekimų vertinimas atnaujinto ugdymo turinio kontekste“, „Planavimo kultūros mokykloje stiprinimas įgyvendinant atnaujintas bendrąsias programas mokykloje“ („Turinio ir veiklų planavimas atsižvelgiant į mokyklos bendruomenės poreikius“). Mokymų metu siekiame išsiaiškinti naujus mokinių pažangos ir pasiekimų vertinimo aspektus, kaip atnaujinti mokyklos turimą vertinimo tvarką, atliepiančią naujas vertinimo kryptis, aptarėme esminius ugdymo turinio planavimo tikslus, nuostatas ir principus, analizavome ilgalaikių planų ir susitarimų dėl planavimo pavyzdžius, aptarėme, kaip mokytojų bendradarbiavimas gali palengvinti BP įgyvendinimą mokykloje, siekiant sklandaus perėjimo į atnaujinto ugdymo turinio įgyvendinimą.  Balandžio 17 d. ir gruodžio 18 d. Metodinė taryba organizavo kūrybines dirbtuves „Darbo su atnaujintomis ugdymo programomis patirtys“, „Moderniųjų ugdymo technologijų taikymas”. Kūrybinių dirbtuvių metu buvo pasidalinta idėjomis, kaip sekėsi įgyvendinti atnaujintą ugdymo turinį, dėl skaitmeninių mokymo priemonių naudojimo. Mokytojai pasidalijo patirtimi, kokie metodai, būdai, veiklos taikomi ugdant mokinių kūrybingumą, kritinį mąstymą, organizuojant problemomis grįstą mokymą. Praktinių užsiėmimų metu mokytojai išmoko naujų metodikų, pastiprino bendradarbiavimą.  Bendradarbiaujant su Vilniaus TECH ir VU STEAM centru parengtas STEAM dalykų veiklos planas.  Kiekvienas mokytojas per metus organizavo pamokas, užsiėmimus skirtingose edukacinėse aplinkose. Buvo organizuotos 56 edukacinės išvykos – dalyvavo 1909 mokiniai. 18 edukacinių užsiėmimų dalyvavo 448 mokiniai.  Gimnazijos mokiniai dalyvavo rajoninėse olimpiadose – laimėjo 17 I-III vietų, konkursuose – laimėtos 36 I-III vietos, varžybose –17 I-III vietų, šalyje – 12 konkursų, 1 olimpiada.  Įgyvendinat antrąjį veiklos tikslą - taikant ugdymo, mokslo ir praktikos sintezę kurti įtraukųjį ugdymą(si) – buvo numatyti 2 uždaviniai: plėtoti pedagogų profesinį tobulėjimą; plėsti personalizuotą, savivaldų mokymąsi, teikti mokymosi pagalbą skirtingų gebėjimų ir poreikių mokiniams.  Gimnazijos mokytojai kryptingai ir nuosekliai tobulino profesines kompetencijas kvalifikacijos tobulinimo renginiuose, siekiant užtikrinti ugdymo kokybę, geresnius mokinių ugdymosi rezultatus ir kurti palankią ugdymosi aplinką. 93 mokytojai dalyvavo gimnazijos kviestiniuose seminaruose „Turinio ir veiklų planavimas atsižvelgiant į mokyklos bendruomenės poreikius“, „ Mokinių pažangos ir pasiekimų vertinimas atnaujinto turinio kontekste“. Gimnazijos mokytojai dalyvavo „Tūkstantmečio mokyklos“ programos pažangos plano kvalifikacijos tobulinimo veiklose, kuriuose kėlė kvalifikacijas įtraukiojo ugdymo, universalaus dizaino bei STEAM ugdymo srityse: 16 gimnazijos mokytojų ir 3 administracijos atstovai dalyvavo mokymuose „STEAM ugdymo organizavimo kompetencijų tobulinimas su stažuotėmis Lietuvoje, Lenkijoje ir Estijoje“, 11 mokytojų ir 1 administracijos atstovas tobulino profesines žinias mokymuose „Kvalifikacijos tobulinimo mokymai su stažuote Lietuvos švietimo įstaigose sėkmingai įgyvendinančiose įtraukiojo ugdymo bei universalaus mokymosi dizaino strategijas“, 19 mokytojų ir 1 administracijos atstovas dalyvavo mokymuose „Universalaus dizaino mokymui: nuo pritaikymo iki universalumo“, 2 administracijos atstovai ir 17 mokytojų tobulino kvalifikaciją „ Ilgalaikiai kvalifikacijos tobulinimo mokymai apie projektinio ir probleminio mokymosi metodo panaudojimą sėkmingai STEAM integracijai“ mokymuose. Iš viso 73 pedagoginiai darbuotojai dalyvavo kvalifikacijos tobulinimo mokymuose 916 dienų, iš viso - 6068,5 valandų. Vidutiniškai vienas mokytojas dalyvavo mokymuose apie 12,54 dienų ir išklausė 84 valandas. Lietuvių kalbos ir matematikos mokytojos profesionaliai ir kokybiškai organizuojant ugdomąjį procesą įgijo metodininkių kvalifikacinę kategoriją. Lenkų kalbos mokytoja ir lietuvių kalbos mokytojos dalyvavo konferencijoje „Lietuvos lenkų mokykla daugiakultūrinėje aplinkoje“. Lenkų kalbos mokytoja akcentavo mokyklos vaidmenį puoselėjant tautinę tapatybę ir patriotinio ugdymo programų svarbą, lietuvių kalbos mokytojos pasidalijo savo patirtimi šalinant kalbos barjerą nelietuviškose šeimose augančių vaikų ugdyme. Dvi pradinio ugdymo mokytojos pasidalino metodinėmis įžvalgomis apie žaidimus ir pramogas kaip efektyvius mokymosi įrankius matematikos pamokose pradinių klasių mokytojų konferencijoje „Receptai šiuolaikinei pamokai“. Gimnazijos administracija dalijosi gerąja patirtimi su Žnino miesto mokytojais, su mokytojais iš Poznanės K. Marcinkowskio licėjaus, su mokytojų grupe iš Kėdainių „Ryto“ progimnazijos, su svečiais iš Prancūzijos – Sacre Coeur licėjaus. Gimnazijos mokytojai dalyvavo išvykoje į Telšius, kurios metu pagilino žinias apie Lietuvos kultūros, istorijos ir kulinarinį paveldą, sustiprino kolektyvo bendruomeniškumą.  Gimnazijoje nuolat skatinamas kolegialaus grįžtamojo ryšio teikimo modelis „Kolega-kolegai“. Mokytojai pravedė 68 atviras / 53 integruotas pamokas. Balandžio - gegužės mėnesiais įvyko gimnazijos vadovės individualūs pokalbiai su pedagogais aptariant metinę veiklą ir jos rezultatus – dalyvavo 98 proc. mokytojų.  Gimnazijoje, teikiant mokymosi pagalbą, organizuojamos trumpalaikės ir ilgalaikės konsultacijos. Buvo suteikta 301 konsultacija 496 mokiniams, konsultacijas teikė 20 mokytojų. Daugiausia mokymosi pagalbos mokiniams buvo suteikta: matematikos - 154 konsultacijos 244 mokiniams, konsultacijas teikė visi matematikos mokytojai. Lietuvių kalbos ir literatūros - 74 konsultacijos 87 mokiniams, mokymosi pagalbą teikė 8 lietuvių kalbos mokytojai. Trumpalaikės konsultacijos teikiamos pagal mokinių poreikius, susitarus su dalyko mokytoju, jos dažniausiai vykdomos pertraukų metu. Mokymosi pagalba buvo teikta mokiniams PUPP ir VBE pasiruošimui, mokiniams, turintiems mokymosi sunkumų, mokiniams, besiruošiantiems olimpiadoms ir konkursams, dalis jų buvo skirta kontroliniams ir savarankiškiems darbams perrašyti. 5, GI, GIII kl. mokiniams, nepasiekusiems patenkinamo pasiekimų lygio, buvo sudaryti individualūs mokymosi pasiekimų gerinimo planai ir skirta 20 papildomų konsultacijų.  Įgyvendinat trečiąjį veiklos tikslą - saugios, jaukios, dialogo ir susitarimų kultūra grįstos ugdymo(si) aplinkos kūrimas – buvo numatyti 4 uždaviniai: plėtoti prevencinių, sveikos gyvensenos veiklų vykdymą; stiprinti mokytojų, tėvų ir kiekvieno vaiko socialines, emocines ir kultūrines kompetencijas; skatinti gimnazijos bendruomenės narių bendravimą ir bendradarbiavimą; atnaujinti ugdymo aplinkas ir mokymo priemones.  Klasių vadovai dalyvavo praktiniame užsiėmime „Patyčių ir smurto atpažinimas ir stabdymas“. Užsiėmimas buvo orientuotas į tai, kad klasių vadovai galėtų efektyviau reaguoti į patyčių atvejus, kurie gali kilti klasėse. 5-GII klasių vadovams buvo organizuoti mokymai „Visada veikite! Saugios mokyklos kūrimas“ Mokymuose dalyvavę 13 klasių vadovų atnaujino ir patobulino savo žinias patyčių prevencijos srityje. Buvo organizuoti mokymai 6- GIV klasių mokinių tėvams: pranešimas tėvams: „Vaikų psichologinis atsparumas: Kaip stiprinti?”, 5 – 8 kl. tėvams parengtas pranešimas ,,Didžiausios vaikų auklėjimo klaidos”. Gimnazijoje įvyko tėvų, mokytojų susitikimas su prevencinės veiklos konsultantu lektoriumi D. Joneikiu, tema - ,,Naujos psichoaktyvios medžiagos“. Lektorius pristatė daug naudingos informacijos apie psichoaktyviąsias medžiagas, naujas vartojimo tendencijas, jų keliamas grėsmes sveikatai ir plintančias naujas medžiagas. 27 mokytojai dalyvavo sveikatos psichologės mokymuose, kurių metu buvo aptarti penki būdai, kaip atsipalaiduoti protui, kūnui ir sielai, kaip gerinti savo emocinę sveikatą ir išbandė praktiškai kai kuriuos metodus. 25 mokytojai dalyvavo mokymuose „Mokytojų profesinio perdegimo prevencijos“. Vyko psichologo Liudo Švipo paskaita mokytojams, dirbantiems su mokiniais, turinčiais elgesio problemų – dalyvavo 21 mokytojas.  Siekiant sukurti gerą ir saugią mokymosi aplinką socialinės pedagogės vykdė tiriamąją veiklą:  psichotropinių medžiagų plitimo tyrimas: „Ar Tu susiduri su narkotikų ar alkoholio vartojimu savo aplinkoje“?; „Patyčių paplitimas gimnazijoje“;,,Ką 1-4 kl. mokiniai veikia laisvalaikiu?; ,,Ką galvoju apie savo mokyklą? Ar man yra saugu 5-8 kl.“? - buvo pateiktos rekomendacijos, padedančios gerinti ugdymo (si) procesą, gimnazijos mikroklimatą bei prevencinę veiklą. Mokykla dalyvavo tarptautiniame ESPAD tyrime - Alkoholio ir kitų narkotikų vartojimo Europos mokyklose tyrimas ir Mokyklinio amžiaus vaikų gyvensenos ir stebėsenos tyrimas. Vykdant žalingų įpročių bei neigiamų socialinių reiškinių prevenciją ir formuojant gebėjimą atsispirti žalingiems įpročiams socialinės pedagogės 12 kartų su 5-GIV klasių mokiniais klasės valandėlių metu organizavo pokalbius – diskusijas žalingų įpročių, prevencijos temomis, organizavo 8 –GI kl. mokinių susitikimus su RVPK pareigūnais prevencinėmis temomis. GIIB, GIIC klasių mokiniai dalyvavo ,,Sveikų santykių dirbtuvėse“. 1 ir 2 klasių mokiniai dalyvavo užsiėmime, skirtame emocijoms, ypač pykčiui atpažinti ir jį slopinti. Mokiniai dalyvavo įvairiose interaktyviose veiklose, kurios padėjo jiems nustatyti pyktį sukeliančias situacijas ir išbandyti įvairias strategijas. GI kl. mokiniai dalyvavo paskaitoje ir situacijos simuliacijoje apie prekybą žmonėmis. Mokiniai sužinojo apie skirtingas prekybos žmonėmis formas, nuo akivaizdžių ir atvirose visuomenėse pastebimų iki subtilių ir įslaptintų. Socialinės pedagogės organizavo renginius: Tarptautinės Vaiko dienos minėjimą, Tarptautinės tolerancijos dieną paminėti, Tolerancijos simbolio (vėjo malūnėlio) parodą, Sąmoningumo didinimo mėnesio be patyčių renginius; akcijas -„Gerumas mūsų širdyse”**,** ,,Gerumo lašelis“, ,,Velykinis gerumo krepšelis“ ,, Kalėdinės eglutės rankų darbų žaislų paroda (42 mokiniai pristatė darbus), Pasaulinės dienos be tabako minėjimą - akciją mieste ,,Pūsk balionus, o ne dūmus“, akciją „Mes jūsų neužmiršome!“, skirtą Tarptautinei dingusių be žinios vaikų dienai. Dalyvavome rajono konkurse - projektų smurto prevencijos pristatyme (GIc kl. atstovai-III vieta). Renginių metu buvo ugdomas mokinių bendruomeniškumo, empatijos, kūrybiškumo, kitos pozityvios jauno asmens saviugdos nuostatos. Vyko 89 sveikatingumo (akcijos, paskaitos, diskusijos, debatai, viktorinos, filmo peržiūra, konkursai ir kt.) užsiėmimai, renginiai, kuriuose dalyvavo 2316 mokinių.  Socialinės pedagogės organizavo 22 klasės valandėles apie pagarbą, palankumą ir dėmesingumą kitam žmogui , mandagaus elgesio taisyklių laikymąsi 1-GII klasėse. Renginiai buvo skirti mokinių suvokimui, kaip jų veiksmai ir žodžiai veikia kitus, ir tokiu būdu mokėsi būti garbingesni ir dėmesingesni. Siekiant ugdyti socialinius emocinius įgūdžius, gimnazijoje tęsiamas socialinių ir emocinių įgūdžių „Lions Quest“ programos: „Laikas kartu“, „Paauglystės kryžkelės“, „Raktai į sėkmę“ - įgyvendinimas priešmokyklinio ugdymo, 1 – GIV kl. mokiniams. Programa „Lions Quest“ integruota į klasės valandėles. Nuo lapkričio mėn. vykdoma prevencinė psichologinio mikroklimato gimnazijoje gerinimo programa ,,Navigacja w každą pogodę“ 5a, 5c, 7a, 8c klasėse.Specialiosios pedagogės, skatindamos gimnazijos bendruomenės narių supratimą, atvirumą bei bendradarbiavimą, siekiant sukurti įtraukią mokymo(si) aplinką, organizavo renginius: „Disleksijos pažinimo savaitė“, „Lietaus vaikų dienos“ ir „Saulės vaikų dienos“ minėjimas. Gimnazijos bendruomenei buvo paruošta vaizdinė informacinė medžiaga, organizuota kūrybinių darbų ir diktantų paroda. Gimnazijoje sistemingai kuriamos, tobulinamos ir įgyvendinamos veiklos, priemonės ir metodikos, kurios padeda mokiniams sąmoningai planuoti savo karjeros kelią. Buvo vykdomos ugdymo karjerai veiklos: teminės užduotys, patirtiniai/praktiniai užsiėmimai grupėse, karjeros kompetencijas ugdantys žaidimai - 19 veiklų, užsiėmimai „Mano karjeros plano pildymas“ skaitmeninėje ugdymo karjerai platformoje „Spotiself“ (8 – GIV kl.), Vilnius TECH ateities inžinerijos pavasario sesijos projektinių darbų pristatymai nuotoliniu būdu (GII – GIV kl.), Mokinių pilietiškumo ir gynybos įgūdžių užsiėmimai (GI, GIII kl.). Profesinio konsultavimo veiklos (iš viso - 18 ): individualios ir grupinės konsultacijos mokiniams ir jų tėvamsdėl stojimo į aukštąsias ir profesines mokyklas (GII – GIV kl. tėvai, mokiniai), klasės vadovų, mokinių konsultacijos dėl mokymo dalykų pasirinkimų GIII kl., apie savanorystės veiklą, apie LAMA BPO registraciją, prašymų pildymą, sutarčių pasirašymą (GIV kl.). Mokinių profesinis informavimas (informaciniai vizitai, renginiai): susitikimai su gimnazijos absolventais „Mano sėkmės istorija“, susitikimai su aukštųjų mokyklų atstovais (buvo organizuoti 29 susitikimai). Profesinis veiklinimas – 20 pažintinių vizitų.  Mokinių savivalda organizavo tokius renginius, kaip: Talentų pasirodymai, Šv. Valentino paštas, Filmų vakaras, „Andrzejki“ žaidimai ir Šv. Mikalojaus diena pradinukams, aktyviai bendradarbiavo su gimnazijos administracija, spręsdama klausimus, susijusius su maisto kokybe valgykloje ir gimnazijos patalpų tvarkymu. Mokinių savivalda taip pat inicijavo uniformų pakeitimo projektą. Veikla apėmė informacijos rinkimą, apklausas ir susitikimą su Tėvų taryba. Mokinių savivalda aktyviai vykdė informacijos sklaidą socialiniuose tinkluose, siekdama efektyviai informuoti mokinius apie organizuojamas veiklas ir sprendimus.  Gimnazija dalyvauja Erasmus+projekte Let‘s Play It Again*.* Projekto pagrindinis tikslas – jaunimo supažindinimas su šalių tradicijomis, regionų istorija, protėvių papročiais, siekiant išvengti pernelyg didelio mobiliųjų prietaisų naudojimo, izoliacijos ir atstumo jausmo. Grupės, kurias sudarė aštuoni mokiniai ir du mokytojai, keliavo į Šiaurės Makedoniją, Lenkiją, Maltą, Kiprą su tikslu pristatyti lietuviškus tradicinius žaidimus ir susipažinti su šių šalių tradiciniais žaidimais.  Šalčininkų Jano Sniadeckio gimnazijai suteiktas Mokyklos – Europos Parlamento ambasadorės statusas. Rugsėjo gimnazijos MEPA komanda kartu su Rokiškio r. Juodupės gimnazijos ir Vilniaus Pilaitės gimnazijos komandomis dalyvavo tarptautiniame renginyje Taline. Renginyje dalyvavo jaunimas iš Suomijos, Estijos, Latvijos. Užsiėmimų metu dalyviai pristatė savo šalies Europos parlamento atstovų veiklą, susipažino su balsavimo statistika, sužinojo, kaip veikia faktų tikrinimas ir diskutavo apie esamą situaciją Europoje. Gruodžio mėn. gimnazijos MEPA ambasadorių komanda turėjo galimybę dalyvauti Euroscolos renginyje Strasbūre. Dalyviai galėjo išbandyti Europarlamento nario darbą – vyko EP darbo simuliacija, kurios metu jaunimas buvo suskirstytas į frakcijas, kuriose atstovavo tam tikram požiūriui apie DI integraciją į mūsų gyvenimą.  Gimnazijos GIIbc kl. mokiniai dalyvavo projekte ,,Super pilietis“. Interaktyvios pilietiškumo pamokos vyksta „Minecraft“ edukacinėje platformoje. Mokiniai, bendradarbiaudami komandose, atlieka pilietiškumo užduotis, nagrinėja diskriminacines, melagingas žinutes, laisvos žiniasklaidos svarbą bei patys tampa žurnalistais ir atlieka tyrimus.  Mokinių komanda dalyvavo „Go Vilnius“ organizuotame konkurse „Vilnius mano mieste“. Mokiniai palygino, kokios Vilniaus miesto vietos yra susijusios su Šalčininkų kultūros paveldu. Konkurso komisija skyrė gimnazijos mokiniams prizinę vietą ir 200 eurų vertės MAXIMA dovanų kortelę.  Plėtojant kultūros edukacines veiklas buvo panaudotos Kultūros paso galimybės. Įvyko 35 edukacijos, 107 užsiėmimai, kuriuose dalyvavo 3144 dalyviai. Vidutiniškai vienam mokiniui teko dalyvauti bent 4 edukacijose, kas rodo aktyvų gimnazijos bendruomenės įsitraukimą ir edukacijų prieinamumą.  Sėkmingai plėtotas bendradarbiavimas su Šalčininkų rajono savivaldybės kultūros centru ir Šalčininkų rajono savivaldybės viešąja biblioteka, Šalčininkų r. savivaldybės Visuomenės sveikatos biuru: pasinaudota turtinga dirbtuvių, koncertų, spektaklių, projektų, parodų, mokymų pasiūla.  Pagal projektą „Galimybių mokykla“ buvo įsigyti vadovėliai atnaujintam ugdymo turiniui įgyvendinti: lietuvių kalbos ir literatūros, matematikos, gamtos mokslams, istorijsi, geografijsi, fizikai, geografijai, biologijai, ekonomikai. Buvo įsigytos programinės įrangos licencijos: Interjero projektavimo online programa “Sketchup” - 1 mokytojui ir 10 mokinių,   elicejus licencija (matematika) - 48 mokiniams, skaitmeninė mokymo(si) aplinka EDUKA - 32 mokytojams (224 mokiniai įsigijo savarankiškai), skaitmeninių priemonių platforma Wordwall - 15 mokytojų, elektroninė mokinių pažangos stebėjimo platforma „Mokinių pažanga“ licencija (17 vnt.), informatikos ugdymo sistema „Vedliai”- 9 mokytojai, **„Tarptautinė visuotinė dvikalbystės programa „Dvikalbiai vaikai“ / „Dvikalbė ateitis“- priešmokyklinio ugdymo vaikams (44 licencijos)**. Įvykdyti TŪM programoje numatyti infrastruktūros darbai, įsigyta įranga ir mokymo priemonės: atnaujinta muzikos kabineto įranga, įsigyti lauko muzikos instrumentai ir įrengta lauko muzikos aikštelė, įsigytos naujos priemonės matematikos kabinetams, atliktas švietimo pagalbos specialistų patalpų, dviejų informacinių technologijų laboratorijų, medžio dirbtuvių remontas, atnaujinta choreografijos salė, įrengta sensorinė ir atsipalaidavimo erdvė. Užtikrinta estetiška, funkcionali ir patogi ugdymosi aplinka. Gerinant gimnazijos infrastruktūrą, atlikti remonto darbai: trys pirmų klasių kabinetai, esantys Šalčininkų „Santarvės“ gimnazijos patalpose, 1, 14, 22 kabinetai, bendrabučio konferencijos salė, administracijos patalpos. Atnaujintas klasių inventorius ir priemonės. Tobulintos sritys, kurioms 2025 m. reikia skirti didesnį dėmesį: tobulinti pamokos kokybę; stiprinti bendruomeniškumą plėtojant dialogo ir susitarimų kultūrą; stiprinti STEAM ugdymą gimnazijoje. |

**I SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Atnaujinto ugdymo turinio įgyvendinimas  (tęstinė). | 1, 3, 5, 7, GI ir GIII klasių parengtų ilgalaikių planų pagal atnaujintas ugdymo programas tobulinimas.  2, 4, 6, 8, GII ir GIV klasių ilgalaikių planų parengimas pagal atnaujintas ugdymo programas.  Kūrybinių dirbtuvių organizavimas.  Organizuoti profesinio tobulėjimo programas, kurios padės mokytojams atsinaujinti.  Stebėsenos tikslingumas. | 1, 3, 5, 7, GI ir GIII klasių ilgalaikiai planai patobulinti iki birželio 13 d.  2, 4, 6, 8, GII ir GIV klasių ilgalaikių planų projektai pagal atnaujintas ugdymo programas parengti iki rugpjūčio 30 d.  100 proc. ilgalaikiai planai parengti pagal atnaujintas ugdymo programas ir suderinti Metodinėse grupėse iki rugsėjo 27 d.  Du kartus per metus kūrybinių dirbtuvių metu  kiekvienas mokytojas pasidalins bent viena idėja, kaip sekasi įgyvendinti atnaujintą ugdymo turinį.  Organizuoti mokymus:  „Mokinių pažangos ir pasiekimų vertinimas atnaujinto ugdymo turinio kontekste“,  „Planavimo kultūros mokykloje stiprinimas įgyvendinant atnaujintas bendrąsias programas mokykloje“.  Mokytojų ir mokinių veiklos stebėjimas, kuris padės nustatyti, kaip atnaujintas ugdymo turinys įtakoja mokinių mokymąsi ir kokie gali būti tobulinimo aspektai. | Metodinė taryba, Metodinės grupės birželio mėn. susitikimų metu aptarė patobulintus ilgalaikius planus pagal atnaujintas ugdymo programas (2024 m. birželio mėn. renginių planas).  1-GIV kl. dalyko mokytojai iki rugsėjo 6 d. kuruojančiam vadovui atsiuntė suderinimui dalykų ilgalaikius planus (2024 m. rugsėjo mėn. renginių planas).  100 proc. ilgalaikiai planai parengti pagal atnaujintas ugdymo programas ir suderinti Metodinėse grupėse bei su kuruojančiu vadovu iki rugsėjo 27 d.  Mano iniciatyva balandžio ir gruodžio mėn. vyko kūrybinės dirbtuvės, kuriose mokytojaipasidalino patirtimi, metodais, kaip efektyviai pritaikyti atnaujintas ugdymo programas savo pamokose, dėl skaitmeninių mokymo priemonių naudojimo, kaip ugdyti kritinį mąstymą, kūrybingumą bei spręsti realias problemas.  Kovo 20 d. organizavau mokymus „Mokinių pažangos ir pasiekimų vertinimas atnaujinto ugdymo turinio kontekste“ (2024-03-21 įsakymas Nr. V-209) - dalyvavo 57 mokytojai,  Gegužės 16 d. organizavau mokymus  „Planavimo kultūros mokykloje stiprinimas įgyvendinant atnaujintas bendrąsias programas mokykloje“ (2024 m. gegužės 20 d. įsakymas Nr. K-52) – dalyvavo 36 mokytojai.  Veiklos stebėjimas: sausio mėn. - tiksliųjų ir socialinių mokslų pamokų stebėsena; vasario mėn. – lietuvių kalbos ir literatūros pamokų stebėjimas 5, 7 ir GI klasėse, matematikos pamokų stebėjimas 5, 7 ir GI klasėse; kovo mėn. - 1-4 kl. pamokų stebėsena, gamtos mokslų pamokų stebėsena. |
| 1.2. Gerinti mokinių pasiekimų kokybę, siekiant kiekvieno mokinio individualios pažangos augimo. | Sisteminga mokymo proceso stebėsena. Mokytojai analizuoja mokinių mokymosi pasiekimus, planuoja tolimesnes mokymo(si) perspektyvas, individualių kompetencijų stiprinimą.  Elektroninės mokinių pažangos stebėjimo platformos „Mokinių pažanga“ duomenų analizė, siekiant ugdymo kokybės stebėsenos ir gerinimo žingsnių planavimą.  Veiksmingos pagalbos užtikrinimas ugdymosi procese. | Sudaryti sąlygas gerinti mokinių pasiekimus: organizuotos reguliarios pagrindinių dalykų konsultacijos; klasės vadovai rengs trišalius pokalbius su kiekvienu vaiku ir jo tėvais; pagerės mokinių lankomumas; mokinių mokymosi pasiekimai aptariami metodinėse grupėse (2 kartus per metus), klasėse – kas mėnesį; NMPP, PUPP, tarpinių patikrinimų ir valstybinių brandos egzaminų rezultatų analizavimas ir aptarimas metodinėse grupėse, mokytojų susirinkimuose, administracijos posėdžiuose, individualiai su mokytojais;  pagerės lietuvių kalbos ir literatūros ir matematikos 2024 metų metiniai rezultatai lyginant su pirmo pusmečio mokinių pažangumu.  Atnaujinta individualios mokinių pažangos stebėsenos sistema.  „Mokinių pažangos“ platformoje bus renkami mokinių pažangos stebėjimo duomenys: tarpiniai mėnesių, I, II pusmečių, metinių, NMPP, PUPP, VBE rezultatai.  Mokiniai teiks grįžtamąjį ryšį kiekvienam mokytojui dalykininkui.  Bus atlikta duomenų analizė, numatant mokinių pasiekimų gerinimo priemones per metus.  Mokytojams numatytos valandos papildomam darbui su gabiais ir mokymosi sunkumų patiriančiais mokiniais (moduliai, ilgalaikės ir trumpalaikės konsultacijos).  Kartą per mėnesį VGK analizuos mokinių individualią pažangą, organizuos prevencinę, intervencinę, kompensacinę pagalbą pagal poreikius. | 2024 m. vasario 14 d. įsakymu Nr. V-102 ir 2024 m. lapkričio 5 d. įsakymu Nr. V-578 patvirtinti 5 – GIV kl. konsultacijų tvarkaraščiai. 20 mokytojų suteikė 301 ilgalaikę konsultaciją 496 mokiniams. Daugiausia mokymosi pagalbos mokiniams buvo suteikta: matematikos - 154 konsultacijos 244 mokiniams, konsultacijas teikė visi matematikos mokytojai. Lietuvių kalbos ir literatūros -74 konsultacijos 87 mokiniams, mokymosi pagalbą teikė 8 lietuvių kalbos mokytojai. Mokytojai teikė ir trumpalaikes konsultacijas pertraukų metu. Balandžio – gegužės ir lapkričio - gruodžio mėn. klasės vadovai organizavo trišalius pokalbius ,,Mokiniai - tėvai (globėjai) - klasės vadovai”. Dalyvavo 80 proc. tėvų. Kovo ir lapkričio mėn. vyko mokinių mokymosi pasiekimų aptarimai metodinių grupių pasitarimuose (2024 m. kovo, lapkričio mėn. renginių planai).  5-GIV kl. klasių vadovai kartu su mokiniais kiekvieno mėnesio paskutinę savaitę, kiekvieno pusmečio pabaigoje aptaria mokinių pasiekimus, apibendrina padarytą pažangą (2024 m. renginių planai).  2024 m. rugsėjo 25 d. gimnazijos mokytojų susirinkimo metu vyko PUPP ir valstybinių brandos egzaminų rezultatų analizavimas.  Pradinio ugdymo, matematikos, lenkų k., lietuvių kalbos ir literatūros Metodinėse grupėse aptarti NMPP patikrinimų rezultatai.  Analizuojant rezultatus - nustatomos sritys, kuriose mokiniai dažniausiai klydo, identifikuojamos silpnosios mokymo proceso vietos. Priimami sprendimai dėl papildomų konsultacijų, naujų mokymo metodų diegimo. Pasiūlyta mokytojams, ruošiantiems egzaminams, dalintis savo sėkminga patirtimi, dalyvauti mokymuose, dalyvauti VBE vertinime.  Gruodžio mėn. individualiai su lietuvių k. ir matematikos mokytojais aptarti VBE rezultatai ir tobulintinos veiklos.  Lyginant 2024 metų metinius rezultatus su I pusmečio mokinių pažangumu, 5–8 klasių mokinių pasiekimai pagerėjo: matematikos – 18 % (49 mokiniai), lietuvių kalbos ir literatūros – 13 % (35 mokiniai). GI–GIV klasių mokinių pažanga taip pat pastebima: matematikos – 15 % (40 mokiniai), o lietuvių kalbos ir literatūros – 20 % (54 mokiniai).  Kiekvieną mėnesį tarpiniai rezultatai (pažymių vidurkiai) įkeliami į „Mokinių pažangos“ platformą. Platformoje renkami mokinių pažangos stebėjimo duomenis: tarpiniai mėnesių, I, II pusmečių, metinių, NMPP, PUPP, VBE rezultatai.  Naudodamiesi  „Mokinių pažangos“  platforma mokiniai  teikia grįžtamąjį  ryšį. Matoma individuali  kiekvieno mokinio  pažanga.  Skiriamos valandos papildomam darbui su gabiais ir mokymosi sunkumų patiriančiais mokiniais: 5 kl. mokiniams lietuvių kalbos, 6 ir GII kl. matematikos, GI-GII kl. biologijos dalykų moduliai, GIV kl. dalykų moduliai - rinktinių skyrių kartojimo uždaviniai, duomenų tyrybos, programavimo ir saugaus elgesio pradmenys (informatika), gyvybės tęstinumas ir įvairovė (biologija), lietuvių kalbos vartojimas. GIII kl. dalykų moduliai – planimetrija, duomenų tyrybos, programavimo ir saugaus elgesio pradmenys, gimtosios kalbos modulis:  teksto analizė ir interpretacija, gyvybės tęstinumas ir įvairovė (biologija), lietuvių kalbos vartojimas, darbas su istorijos šaltiniais.  VGK pasitarimų metu buvo aptarta 14 mokinių individualioji pažanga, sunkumai moksle bei pagalbos suteikimo būdai. |
| 1.3. Įgyvendinant įtraukųjį ugdymą sudaryti sąlygas mokinių sėkmingam mokymuisi. | Universalaus dizaino mokymuisi (UDM) principų taikymas ugdymo procese: Ilgalaikiai mokymai „Universalus dizainas mokymui – nuo pritaikymo iki universalumo“.  Stažuotė Lietuvos švietimo įstaigose, sėkmingai įgyvendinančiose įtraukiojo ugdymo bei universalaus mokymosi dizaino strategijas.  Švietimo pagalbos specialistų patalpų įrengimas.  Sensorinio kambario įrangos ir priemonių įsigijimas.  Gimnazijos pastato pritaikymas judėjimo negalią turintiems mokytojams ir mokiniams. | 26 asmenys patobulins kompetencijas, kaip sėkmingai įgyvendinti įtraukųjį ugdymą bei universalaus mokymosi dizaino strategijas.  16 asmenų pasisems praktinės patirties, kaip sėkmingai įgyvendinti įtraukųjį ugdymą bei universalaus mokymosi dizaino strategijas.  Suorganizuotas gerosios patirties sklaidos susitikimas rajono mokyklų mokytojams.  Sukurta fizinė aplinka švietimo pagalbos specialistų darbui su specialiųjų ugdymosi poreikių turinčiais vaikais. Patalpose bus teikiama specializuota konsultacinė ir kitokio pobūdžio švietimo pagalba.  Įrengta erdvė mokinių emocinės, fizinės gerovės ir koncentracijos gerinimui, skatinanti tyrinėti, eksperimentuoti ir kurti naudojant jutiklius ir technologijas bei prisidedant prie kiekvieno mokinio pažangos gerinimo. Įrengta patalpa įtraukiojo ugdymo praktikai stiprinti per SUP mokinių mokymo(si) kliūčių šalinimą. Bus užtikrintos UDM prieigos sąlygos.  Lifto prie gimnazijos pastato I korpuso montavimas.  Užtikrintas gimnazijų pasirengimas nuo 2024 metų priimti į klases mokinius, turinčius judėjimo negalią.  Mokykla užtikrins universalaus dizaino principus atitinkančios aplinkos kūrimą. | Gimnazijoje nuo spalio 28 d. iki gruodžio 9 d. vyko ilgalaikiai mokymai (40 val.) „Universalus dizainas mokymui – nuo pritaikymo iki universalumo“ (2024 m. spalio 25 įsakymas Nr. V-571). Dalyvavo 20 mokytojų iš Šalčininkų Jano Sniadeckio gimnazijos ir po 2 mokytojus iš Šalčininkų „Santarvės“ gimnazijos, Dieveniškių A. Mickevičiaus gimnazijos, Dieveniškių „Ryto” gimnazijos. Kvalifikacijos tobulinimas vyko pagal TŪM programą. Praktikuodami UDM, mokytojai įgijo naujų įgūdžių ir gilesnį supratimą apie įvairių mokinių poreikius, apie lanksčios, įtraukiančios ir visiems mokiniams prieinamos mokymo aplinkos kūrimą.  Nuo spalio 28 d. iki gruodžio 10 d. gimnazijos mokytojai, švietimo pagalbos specialistai, administracijos atstovai -16 asmenų grupė dalyvavo ilgalaikiuose kvalifikacijos tobulinimo mokymuose su stažuote Lietuvos švietimo  įstaigose, sėkmingai įgyvendinančiose įtraukiojo ugdymo bei universalaus mokymosi dizaino strategijas (40 val.) (2024 m. spalio 25 įsakymas Nr. V-572). Mokymai vyko teorinių ir praktinių sesijų formatu, jų metu buvo gilinamasi į bendruomenės požiūrio formavimo, palaikymo bei refleksijos svarbą, aptariant realius praktinius pavyzdžius ir jų taikymo galimybes kasdieniame mokyklos gyvenime.  Įrengta sensorinė ir atsipalaidavimo erdvė, skirta mokinių emocinei ir fizinei gerovei gerinti. Ši erdvė ne tik leidžia atsipalaiduoti, bet ir skatina tyrinėti, eksperimentuoti bei kurti naudojant pažangias jutiklių ir technologijų sistemas.  Atliktas švietimo pagalbos specialistų patalpų remontas. Viena esama patalpa buvo padalinta į dvi erdves. Šiose patalpose SUP mokiniams bus teikiama specializuota konsultacinė pagalba. Ši nauja erdvė užtikrins mokiniams labiau pritaikytą, saugią ir palaikančią mokymosi aplinką.  Dėl lifto montavimo vyksta parengiamieji darbai. |
| 1.4. „Tūkstantmečio mokyklos“ (TŪM) programos pažangos plano veiklų organizavimas ir įgyvendinimas (tęstinė). | Suformuota gimnazijos TŪM komanda.  Planuojamų TŪM pažangos plane veiklų vykdymas. | Suformuota gimnazijos TŪM darbo grupė, priimti susitarimai dėl veiklų organizavimo įtraukiant visą bendruomenę ir viešinimo. | 2024 m. sausio 15 d. įsakymu Nr. V-16 sudaryta darbo grupė TŪM programos pažangos planui įgyvendinti. 2024 m. birželio 13 d. įsakymu Nr. V-420 paskirti TŪM II programos pažangos plano veiklos koordinatoriai.  TŪM II pažangos plano įvykdytos veiklos:  -Mokymai su stažuote Lietuvos švietimo įstaigose, sėkmingai įgyvendinančiose įtraukiojo ugdymo bei universalaus dizaino strategijas – dalyvavo 16 mokytojų. -Mokymai apie projektinio ir probleminio mokymosi metodo panaudojimą sėkmingai STEAM integracijai - dalyvavo 19 mokytojų.-Mokymai su stažuotėmis STEAM centruose Lietuvoje, Lenkijoje, Estijoje - dalyvavo 23 mokytojai. -Mokymai apie universalų dizainą mokymui: nuo pritaikymo iki universalumo - dalyvavo 20 mokytojų.  -Keliaujančios architektūros dirbtuvės - dalyvavo 5 mokytojai, 40 mokinių.  -Ilgalaikiai robotikos užsiėmimai moksleiviams – dalyvavo – 10 mokytojų, 200 mokinių.  -Užsiėmimai jaunojo tyrėjo laboratorijoje - dalyvavo – 4 mokytojai, 100 mokinių.  -Tikslingi lietuvių kalbos įgūdžių lavinimo mokymai mokiniams - dalyvavo – 6 mokytojai, 149 mokiniai.  -Komandos formavimo veiklų ciklas mokiniams - dalyvavo – 5 mokytojai, 153 mokiniai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3 Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – silpnai;  2 – pakankamai;  3 – efektyviai;  4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius 󠆶X |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio valdymo. |

\_\_\_\_\_\_\_\_\_\_\_\_\_\_\_